
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2727 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση Π.Μ.Σ. με τίτλο: «Εφαρμοσμένα Οικονο¬ 
μικά και Χρηματοοικονομικά» του Τμήματος Οι¬ 
κονομικής Επιστήμης της Σχολής Οικονομικών 
Επιστημών του Οικονομικού Πανεπιστημίου. 

2 Ίδρυση διοικητικών μονάδων επιπέδου Τμήματος 
στις διοικητικές υπηρεσίες του Πανεπιστημίου 
Κρήτης. 


ΑΠΟΦΑΣΕΙΣ 

Αριθμ. 4785 _ (1) 

Ίδρυση Π.Μ.Σ. με τίτλο: «Εφαρμοσμένα Οικονομι¬ 
κά και Χρη ματοοικονομικά» του Τ μή ματος Οικο¬ 
νομικής Επιστήμης της Σχολής Οικονομικών Επι¬ 
στημών του Οικονομικού Πανεπιστημίου. 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. Συνεδρίασης 15η/21.6.2018) 

Έχοντας υπόψη: 

1. Τις διατάξεις του ν. 4485/2017 «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (Α' 114), ιδίως τα άρθρα 
32 και 85, 

2. τις διατάξεις του ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος» όπως τροποποιήθηκε και ισχύει, 

3. την απόφαση Συγκλήτου (συνεδρίαση 12η/ 
24.5.2017/θέμα: 13ο) για την ίδρυση Προγράμματος 
Μεταπτυχιακών Σπουδών με τίτλο «Εφαρμοσμένα Οι¬ 
κονομικά και Χρηματοοικονομικά» του Τμήματος Οικο¬ 
νομικής Επιστήμης της Σχολής Οικονομικών Επιστημών 
του Οικονομικού Πανεπιστημίου, 

4. την τροποποίηση της εισήγησης του Τμήματος Οι¬ 
κονομικής Επιστήμης της Σχολής Οικονομικών Επιστη¬ 
μών του Οικονομικού Πανεπιστημίου Αθηνών όπως αυτή 
διαμορφώνεται από τα αποσπάσματα πρακτικών της 
απόφασης της Συνέλευσής του (συνεδρίες 7η/20.4.2018 
και 10η/8.6.201 8), 


5. την 2750/23.4.2018 εισήγηση της Επιτροπής Μετα¬ 
πτυχιακών Σπουδών του Οικονομικού Πανεπιστημίου 
Αθηνών, 

6. το 2045/20.8.2013 έγγραφο της Α.ΔΙ.Π. από το οποίο 
προκύπτει ότι έχει ολοκληρωθεί η εξωτερική αξιολόγηση 
του Τμήματος Οικονομικής Επιστήμης της Σχολής Οικο¬ 
νομικών Επιστημών του Οικονομικού Πανεπιστημίου 
Αθηνών, 

7. την 105725/Ζ1/26.06.2018 έγκριση δημοσίευσης 
στην Εφημερίδα της Κυβερνήσεως της ανωτέρω από¬ 
φασης από τον Υπουργό Παιδείας και Θρησκευμάτων, 

8. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, αποφασίζει: 

την ίδρυση του Προγράμματος Μεταπτυχιακών Σπου¬ 
δών (Π.Μ.Σ.) με τίτλο: «Εφαρμοσμένα Οικονομικά και 
Χρηματοοικονομικά», τίτλο στα αγγλικά: «Μ35ϊθγ οί 
5αθηεθ (Μ.5ε.) ίπ ΑρρΙίθά Εεοηοιηίε5 3πά Είπθπεθ» από 
το ακαδημαϊκό έτος 2018-2019, το οποίο οργανώνεται 
από το Τμήμα Οικονομικής Επιστήμης της Σχολής Οικο¬ 
νομικών Επιστημών του Οικονομικού Πανεπιστημίου 
Αθηνών σύμφωνα με τις κείμενες διατάξεις. 

Άρθρο 1 

Γνωστικό Αντικείμενο 

Ι.Το Πρόγραμμα Μεταπτυχιακών Σπουδών (Π.Μ.Σ.) 
με τίτλο Εφαρμοσμένα Οικονομικά και Χρηματοοικονο- 
μικά/Μ5ε ίη ΑρρΙίθά Εεοηοιπίεί 3πά ΓίπΒπεθ σκοπεύει 
στην εμβάθυνση της επιστημονικής κατάρτισης οικο¬ 
νομολόγων στα Εφαρμοσμένα Οικονομικά και Χρημα¬ 
τοοικονομικά. 

2. Οι θεματικές ενότητες που καλύπτει το πρόγραμμα 
είναι: Οικονομική Ανάλυση για επιχειρηματικές αποφά¬ 
σεις, Εφαρμοσμένη Μικροοικονομική, Βιομηχανική Ορ¬ 
γάνωση, Πολιτική Ανταγωνισμού και Ρύθμισης, Παίγνια 
και Στρατηγικές Αποφάσεις, Εφαρμοσμένη Οικονομετρία 
και Ανάλυση Δεδομένων, Χρηματοοικονομική Ανάλυ¬ 
ση και Επενδύσεις Χαρτοφυλακίου, Αποτίμηση Χρεω- 
γράφων, Παράγωγα, Αποτελεσματικότητα και Ρύθμιση 
Κεφαλαιαγορών, Χρηματοοικονομική Οικονομετρία, Οι¬ 
κονομικά της Κτηματαγοράς, Οικονομική του Περιβάλ¬ 
λοντος και της Ενέργειας,Τραπεζική Στρατηγική, Οικονο¬ 
μικά της Εργασίας, Χρηματοοικονομική Ιστορία, Διεθνής 
Οικονομία και Αγορές, Αντιμονοπωλιακή Οικονομική. 

Άρθρο 2 

Τίτλος Απονεμόμενου Διπλώματος - Ειδικεύσεις 
Το Πρόγραμμα Μεταπτυχιακών Σπουδών απονέμει 
Δίπλωμα Μεταπτυχιακών Σπουδών (Δ.Μ.Σ.) στα Εφαρ¬ 
μοσμένα Οικονομικά και Χρηματοοικονομικά/ Μ5ς ίη 
ΑρρΙίθά Εεοηοιπίςε 3ηά Γίηθπςθ. 

Άρθρο 3 

Κατηγορίες Πτυχιούχων που Γίνονται Δεκτοί 
Στο Π.Μ.Σ. γίνονται δεκτοί κάτοχοι τίτλου του πρώ¬ 
του κύκλου σπουδών Α.Ε.Ι., της ημεδαπής ή ομοταγών 
ιδρυμάτων της αλλοδαπής σύμφωνα με τις διατάξεις του 
άρθρου 34 του ν. 4485/2017, όπως αυτές εξειδικεύονται 
στον Κανονισμό Μεταπτυχιακών Σπουδών του Π.Μ.Σ.. 

Άρθρο 4 

Πιστωτικές Μονάδες - Πρόγραμμα Μαθημάτων 
Ι.Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες για την 
απονομή των κατά το άρθρο 2 τίτλων ορίζονται ως ακο¬ 
λούθως: 

α.Το σύνολο πιστωτικών μονάδων του προγράμματος 
είναι 90. 

β. Περιλαμβάνει δύο (2) μαθήματα υποχρεωτικής πα¬ 
ρακολούθησης με τρεις (3) πιστωτικές μονάδες έκαστο, 
επτά (7) υποχρεωτικά μαθήματα με έξι (6) πιστωτικές μο¬ 
νάδες έκαστο, δύο μαθήματα επιλογής με έξι (6) πιστω¬ 
τικές μονάδες έκαστο και την συγγραφή διπλωματικής 
εργασίας με τριάντα (30) πιστωτικές μονάδες. 

2. Το Πρόγραμμα Πλήρους Φοίτησης διδασκόμενων 
και εξεταζόμενων μαθημάτων ορίζεται αναλυτικά ως 
εξής: 


Α' Εξάμηνο 

Π.Μ. 

Εισαγωγή στη Στατιστική 

3 

Εισαγωγή στη Μικροοικονομική Θεωρία 

3 

Βιομηχανική Οργάνωση και Πολιτική 

6 

Επενδύσεις Χαρτοφυλακίου 

6 

Εφαρμοσμένη Οικονομετρία 

6 

Παίγνια και Στρατηγικές Αποφάσεις 

6 

Σύνολο Α' Εξαμήνου 

30 

Β'Εξάμηνο 


Χρηματοοικονομική Διοίκηση 

6 

Οικονομικά των επιχειρήσεων και Στρατηγικές 
Επιχειρηματικές Αποφάσεις 

6 

Εφαρμογές Οικονομετρίας στη Χρηματοοικονο¬ 
μική 

6 

Μάθημα Επιλογής 1 * 

6 

Μάθημα Επιλογής 2 * 

6 

Σύνολο Β'Εξαμήνου 

30 

Γ'Εξάμηνο (1 η επιλογή) 


Εκπόνηση Διπλωματικής Εργασίας 

30 

Γ'Εξάμηνο (2η επιλογή) εναλλακτικά αντί διπλω¬ 
ματικής 



Μάθημα Επιλογής 1 

7,5 

Μάθημα Επιλογής 2 

7,5 

Μάθημα Επιλογής 3 

7,5 

Μάθημα Επιλογής 4 

7,5 

Σύνολο Γ' Εξαμήνου 

30 

ΓΕΝΙΚΟ ΣΥΝΟΛΟ 

90 


* Ενδεικτική λίστα προσφερομένων μαθημάτων επιλο¬ 
γής Κατεύθυνσης «Εφαρμοσμένα Οικονομικά και Χρη¬ 
ματοοικονομικά» 

1- Στρατηγικές Επιχειρήσεων και Πολιτική Ανταγωνι¬ 
σμού 

2- Μεγάλες Βάσεις Δεδομένων και Στατιστική Μάθηση 

3- Χρηματοοικονομικές Αγορές και Εταιρική Διακυ¬ 
βέρνηση 

4- Χρηματοοικονομικές Κρίσεις: Τα διδάγματα της 
Ιστορίας 

5- Τραπεζική Εποπτεία, Διαχείριση Κινδύνου και Πα- 
ράγωγα 

6- Κεφαλαιαγορές και Τραπεζική 

7- Χρηματοοικονομική Λογιστική και Ανάλυση 

8- Πολυκριτηριακή προσέγγιση στη λήψη αποφάσεων 

3. Ταπροσφερόμενα μαθήματα κατ'έτος αποφασίζο- 
νται από την Γ.Σ. του Τμήματος κατόπιν εισήγησης της 
Σ.Ε. του Προγράμματος. 

4. Οι φοιτητές μπορούν, στα πλαίσια των σπουδών 
τους, να κάνουν Πρακτική Άσκηση μετά από έγκριση 
σχετικού αιτήματος τους στην Γ.Σ. του Τμήματος και εφό¬ 
σον υπάρχει φορέας απασχόλησης. Η Πρακτική Άσκηση 
θα λαμβάνει χώρα μετά το τέλος της διδακτικής περιό¬ 
δου, κατά την διάρκεια συγγραφής της διπλωματικής 
τους εργασίας. 

5. Η τελική επιλογή των φοιτητών που θα κάνουν πρα¬ 
κτική άσκηση θα γίνεται από τον φορέα απασχόλησης με 
βάση τα βιογραφικά των υποψηφίων ή/και προσωπική 
συνέντευξη. 

6. Η Πρακτική Άσκηση δεν θα αποτελεί προϋπόθεση 
για την ολοκλήρωση σπουδών στο Πρόγραμμα αλλά θα 
αναφέρεται στο Παράρτημα Διπλώματος. 

7. Το παραπάνω Πρόγραμμα παρέχεται και ως Μερικής 
Φοίτησης. Η διάρκεια, ο αριθμός και οι τίτλοι/περιεχόμε- 
νατων μαθημάτων στο Πρόγραμμα Μερικής Φοίτησης 
ορίζονται με αποφάσεις των αρμοδίων οργάνων και θα 
περιλαμβάνεται στον Κανονισμό Μεταπτυχιακών Σπου¬ 
δών του ΠΜΣ. 

8. Τροποποίηση του προγράμματος σπουδών και 
ανακατανομή μεταξύ των εξαμήνων μπορεί να γίνει με 
αποφάσεις των αρμοδίων οργάνων σύμφωνα με τον 
Κανονισμό Μεταπτυχιακών Σπουδών. 

Άρθρο 5 

Γλώσσα Διεξαγωγής 

Η γλώσσα διδασκαλίας είναι η ελληνική ή/και η αγγλική. 

Άρθρο 6 

Χρονική διάρκεια φοίτησης 

Η χρονική διάρκεια για το Πρόγραμμα Πλήρους Φοίτη¬ 
σης ορίζεται σε τρία (3) εξάμηνα σπουδών στα οποία πε- 

ριλαμβάνεται και ο χρόνος εκπόνησης της διπλωματικής 
εργασίας. Η χρονική διάρκεια για το Πρόγραμμα Μερικής 
Φοίτησης προσαυξάνεται εκείνης του Προγράμματος 
Πλήρους Φοίτησης κατά ένα (1) εξάμηνο σπουδών. Τα 
εξάμηνα σπουδών νοούνται σύμφωνα με την παρ. 5 του 
άρθρου 33 του ν. 4009/2011. 

Άρθρο 7 

Αριθμός Εισακτέων 

Ο αριθμός εισακτέων στο Π.Μ.Σ. ορίζεται κατ'ανώτατο 
όριο στους εξήντα (60) μεταπτυχιακούς φοιτητές κατ' 
έτος για το πρόγραμμα πλήρους φοίτησης και εξήντα 
(60) μεταπτυχιακούς φοιτητές κατ'έτος για το πρόγραμ¬ 
μα μερικής φοίτησης. 

Άρθρο 8 

Τέλη Φοίτησης 

Τα τέλη φοίτησης για το Τμήμα Πλήρους Φοίτησης 
ορίζονται σε πέντε χιλιάδες τετρακόσια ευρώ (5.400 €) 
και για το Τμήμα Μερικής Φοίτησης σε επτά χιλιάδες 
ευρώ (7.000 €). 

Άρθρο 9 

Διάρκεια Αειτουργίας 

Το Πρόγραμμα Μεταπτυχιακών Σπουδών θα λειτουρ¬ 
γήσει μέχρι το ακαδημαϊκό έτος 2028- 2029. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 9082 _ (2) 

Ίδρυση διοικητικών μονάδων επιπέδου Τμήμα¬ 
τος στις διοικητικές υπηρεσίες του Πανεπιστη¬ 
μίου Κρήτης. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(συνεδρίαση 389η/21.6.2018) 

Έχοντας υπόψη: 

1. Το π.δ. 296/1973 (ΦΕΚ 239 τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ.Α'/1974) 
περί τροποποιήσεως και συμπληρώσεως το ν.δ. 87/1973 
(ΦΕΚ 159 τ.Α'/1973) «περί ιδρύσεως Πανεπιστημίων εις 
Θράκην και εις Κρήτην» και επεκτάσεως διατάξεων τινών 
αυτού εις άπαντα τα ΑΕΙ..., το ν. 259/1976 (ΦΕΚ 25 τ.Α'/ 
1976) περί τροποποιήσεως και συμπληρώσεως των περί 
Πανεπιστημίων Θράκης και Κρήτης κειμένων διατάξεων. 

2. Το αριθμ. 358/1998 προεδρικό διάταγμα με τίτλο 
«Οργανισμός διοικητικών υπηρεσιών Πανεπιστημίου 
Κρήτης» (Α' 240/29.10.1998). 

3. Τις διατάξεις των περ. α) και γ) της παρ. 22 του άρ¬ 
θρου 80 του ν. 4009/2011 (Α' 195) όπως ισχύουν και των 
περ. α) και β) του άρθρου 7 και του δεύτερου εδαφίου 
της παρ. 8 του άρθρου 84 του ν. 4485/2017 (Α' 114). 


4. Το γεγονός ότι έως σήμερα δεν έχει υποβληθεί η 
προβλεπόμενη στη διάταξη της παρ. 3 του άρθρου 7 
του ν. 4485/2017 (Α' 114) πρόταση της Συγκλήτου του 
Πανεπιστημίου Κρήτης και δεν έχει δημοσιευθεί ο Ορ¬ 
γανισμός του Πανεπιστημίου Κρήτης σύμφωνα με το 
ίδιο άρθρο. 

5. Την με ημερομηνία 20.6.2018 έγγραφη εισήγηση του 
Πρύτανη προςτη Σύγκλητο του Πανεπιστημίου Κρήτης. 

6. Την αριθμ. 389/21.6.2018 απόφαση της Συγκλήτου 
του Πανεπιστημίου Κρήτης. 

7. Την αριθμ. πρωτοκόλλου ΥΠΠΕΘ 31460/Ζ1 / 
23.2.2016 διαπιστωτική πράξη με [ΑΔΑ:ΨΡΙ24653ΠΣ- 
Υ1Κ] της Αναπληρώτριας Υπουργού Παιδείας, Έρευνας 
και Θρησκευμάτων, περί διορισμού του Καθηγητή του 
Τμήματος Ιατρικής της Ιατρικής Σχολής του Πανεπιστη¬ 
μίου Κρήτης Οδυσσέα - Ιωάννη Ζώρα του Λύσανδρου 
ως Πρύτανη του Πανεπιστημίου Κρήτης. 

8. Το γεγονός ότι από τις διατάξεις της παρούσας από¬ 
φασης προκαλείται ετησίως επιπλέον δαπάνη ύψους 
6.960,00 € σε βάρος του κρατικού προϋπολογισμού 
(ΚΑΕ 0215) για την καταβολή του επιδόματος ευθύνης 
δύο (2) θέσεων προϊσταμένων. Η ανωτέρω δαπάνη εν¬ 
δέχεται να προσαυξάνεται σύμφωνα με τις κείμενες δια¬ 
τάξεις περί επιδόματος ευθύνης θέσεων προϊσταμένων, 
αποφασίζουμε: 

Την προσωρινή ρύθμιση θεμάτων που αφορούν την 
οργανωτική δομή και τη διοικητική λειτουργία του Τμή¬ 
ματος Δημοσίων Σχέσεων και της Γραμματείας του Πρύ¬ 
τανη του Πανεπιστημίου Κρήτης, μέχρι τη δημοσίευση 
του Οργανισμού του Πανεπιστημίου ως εξής: 

Άρθρο 1 

Οργανωτική Δομή 

Μέχρι την έναρξη ισχύος του νέου Οργανισμού του 
Ιδρύματος κατά το άρθρο 7 του ν. 4485/2017 (Α' 114), 
δημιουργούνται, οι παρακάτω διοικητικές μονάδες, σε 
επίπεδο Τμήματος οι οποίες υπάγονται αυτοτελώς στον 
Πρύτανη του Ιδρύματος και εδρεύουν στο Ηράκλειο. 

Άρθρο 2 

Ιδρυόμενα τμήματα - αρμοδιότητες 

1. Τμήμα Δημοσίων Σχέσεων το οποίο ενδεικτικά έχει 
τις εξής αρμοδιότητες: 

α) Την οργάνωση, επιμέλεια και διεξαγωγή κάθε μορ¬ 
φής εκδηλώσεων του Ιδρύματος, όπως επετειακών 
εορτών, αναγορεύσεων επιτίμων διδακτόρων, τελετών 
απονομής υποτροφιών, εγκαινίων κ.λπ.. 

β) Τη διατήρηση αρχείου εκδηλώσεων και σημαντικών 
στιγμών του Ιδρύματος (έντυπο και οπτικοακουστικό 
υλικό, ψηφιοποίηση, αξιοποίηση υλικού). 

γ) Την οργάνωση εκδηλώσεων προβολής του Ιδρύμα¬ 
τος και σύνδεσής του με την τοπική κοινωνία. 

δ) Τη συμμετοχή στη διαμόρφωση έντυπου και ηλε¬ 
κτρονικού υλικού προβολής του Ιδρύματος (υλικό εκπαι¬ 
δευτικών εκθέσεων, έκδοση ημερολογίου κ.λπ.). 

ε)Τη συλλογή πληροφοριακού υλικού απόταΤμήμα- 
τα και τη μέριμνα για την ενημέρωση των αντίστοιχων 
ιστοσελίδων του κεντρικού ιστοτόπου του Ιδρύματος, 

τη διαχείριση της σελίδας του Πανεπιστημίου Κρήτης 
σε μέσα κοινωνικής δικτύωσης, καθώς και τη συμμετοχή 
στο έργο της επιτροπής εξωστρέφειας του Ιδρύματος. 

στ) Τις δραστηριότητες του γραφείου τύπου, τη δια¬ 
τήρηση και διαρκή ενημέρωση ηλεκτρονικού αρχείου 
διευθύνσεων φορέων και την εθιμοτυπική αλληλογρα¬ 
φία του ιδρύματος. 

ζ) Τη διαχείριση του δικτύου αποφοίτων (θΐυιτιηί). 

2. Το Τμήμα Γραμματείας της Πρυτανείας του Πανε¬ 
πιστημίου Κρήτης το οποίο ενδεικτικά έχει τις εξής αρ¬ 
μοδιότητες: 

α) Τη γραμματειακή και διοικητική υποστήριξη του 
Πρύτανη και των Αντιπρυτάνεων. 

β) Τη διεκπεραίωση της προσωπικής και εμπιστευτικής 
αλληλογραφίας του Πρύτανη και των Αντιπρυτάνεων. 

γ) Τον προγραμματισμό των συναντήσεων, επισκέψε¬ 
ων και επαφών του Πρύτανη και των Αντιπρυτάνεων 
καθώς και κάθε άλλη αρμοδιότητα που υποβοηθά την 
άσκηση των καθηκόντων τους. 

δ) Τη συνεργασία με το Τμήμα Δη μοσίων Σχέσεων για 
τις δημόσιες σχέσεις και της εθιμοτυπίας του Πρύτανη 
και των Αντιπρυτάνεων. 

ε) Την επικοινωνία και τη συνεργασία των Π ρυτανικών 
Αρχών με την πανεπιστημιακή κοινότητα, την Πολιτεία 
αλλά και, ευρύτερα, την τοπική κοινωνία και τη διεθνή 
κοινότητα. 

στ) Την ευθύνη για τις ενέργειες που αφορούν στην εκ¬ 
προσώπηση του Πανεπιστημίου Κρήτης από τον Πρύτανη. 

ζ) Την έγκαιρη διαβίβαση στα αρμόδια όργανα της 
πληροφόρησης και των θεμάτων, εντός και εκτός του 


Ιδρύματος, για τη διεκπεραίωσή τους, με μοναδικό γνώ¬ 
μονα την εύρυθμη διοικητική λειτουργία του Ιδρύματος, 
αλλά και την απρόσκοπτη επιτέλεση του διδακτικού και 
ερευνητικού τους έργου. 

Άρθρο 3 

Στελέχωση 

Σε κάθε ένα από τα Τμήματα Δημοσίων Σχέσεων και 
Γραμματείας της Πρυτανείας τοποθετούνται, με απόφα¬ 
ση του Πρύτανη, διοικητικοί υπάλληλοι του Ιδρύματος, 
(Μόνιμοι και Ι.Δ.Α.Χ.) ένας εκ των οποίων αναλαμβάνει 
καθήκοντα προϊσταμένου του αντίστοιχου Τμήματος 
με δικαίωμα υπογραφής. Στην περίπτωση που για την 
εύρυθμη λειτουργία των ιδρυόμενων Τμημάτων δεν 
επαρκεί η στελέχωση τους με μόνιμο ή με σύμβαση ερ¬ 
γασίας ιδιωτικού δικαίου αορίστου χρόνου διοικητικό 
προσωπικό του Ιδρύματος, είναι δυνατόν να υποστη¬ 
ρίζεται από εξωτερικούς συνεργάτες, οι οποίοι αμείβο¬ 
νται από πόρους του Ειδικού Λογαριασμού Κονδυλίων 
Έρευνας του Ιδρύματος. 

Η παρούσα απόφαση παύει να ισχύει από την έκδοση 
του Οργανισμού του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 2 Ιουλίου 2018 

Ο Πρόεδρος της Συγκλήτου 

Πρύτανης 

